als_Latn dik_Latn sag_Latn
Termat ligjorë
1.PËrcaktime dhe kushte ligjore
Faqja www.digitalb.al ("faqja") është pronë ekskluzive e Digitalb SHA, me seli në Tiranë, Shqipëri (në vijim referuar si “Digitalb”).
Hyrja dhe hulumtimi në Faqe nga Përdoruesit individualë, aktualisht është pa pagesë dhe rregullohen nga pranimi i termave dhe kushteve të parashikuara në këto norma ligjore. Përdoruesi bie dakord se Faqja mund të jetë e përdorshme për përdorim personal nëpërmjet një kompjuteri ose një pajisjeje të ngjashme që ofron lidhje me Faqen.
Digitalb ruan të gjitha të drejtat që në të ardhmen të vendosë vlera për hyrjen ose hulumtimin në Faqe, në të gjithë faqen ose në pjesë të veçanta të saj sipas natyrës, me kushtin bazë që Përdoruesit të njoftohen më parë për këtë shërbim me pagesë.
Përdoruesi njihet dhe bie dakord se:
1.1. Digitalb rezervon të drejtën të modifikojë përcaktimet dhe kushtet e cituara në termat ligjore në çdo moment dhe t’ua komunikojë ato Përdoruesve përmes një njoftimi të përgjithshëm të vendosur në Faqe..
1.2. Këto terma ligjore të modifikuara do të përbëjnë termat e reja të modifikuara që do të sigurojnë hyrjen dhe hulumtimin në faqe.
2. Koncepte bazë të përdorura në Faqe:
2.1. Digitalb: shoqëri tregtare e licencuar si platformë numerike satelitore.
2.1. Përdorues: çdo person fizik apo individ që hyn në Faqen e Digitalb duke shkruar domain-in e tij.
2.1. Faqe: www.digitalb.al
2.1. Përmbajtje: gjithçka që përmban Faqja e Digitalb
3.Të drejtat e pronësisë intelektuale
Përmbajtja e faqes si: tituj, veprat, imazhet, fotografitë, dialogët, muzika, tingujt, video, tekstet dhe çdo material tjetër në çfarëdolloj formati, përfshirë, por jo vetëm, menytë (dritaret), faqet web (internetit), grafikat, ngjyrat, skemat, instrumentet, karakteret, design (vizatime dhe të ngjashme), diagrame, layouts, metoda, procese dhe/apo funksione të software (individuale dhe/ose përbëra përmbajtje, ose të lidhura me to dhe/ose logo, trailer, sekuenca, janë pronë ekskluzive e Digitalb ose në përdorimin e tij ekskluziv, dhe në çdo rast, nuk munden në asnjë formë apo mënyrë, të përdoren pa pëlqimin me shkrim të Digitalb.
Përdoruesi bie dakord se gjatë përdorimit të kësaj Faqeje nuk do të: kopjojë, modifikojë, shfaqë, shpërndajë, transmetojë/ritransmetojë, shesë, publikojë, transferojë apo të vërë në dispozicion informacione apo shërbime të kësaj Faqeje.
Përdoruesi bie dakord me hyrjen në këtë Faqe, se nuk do të transmetojë përmbajtje të ndaluar, fyese, të pahijshme, pornografike, kanosëse, kërcënuese, raciste, diskredituese, në shkelje të privatësisë, konfidencialitetit, të cenojë të drejtat e pronësisë intelektuale, të drejta autori dhe të lidhura me të, të drejta transmetimi, të dënueshme dhe/ose të paligjshme në raport me legjislacionin në fuqi.
Përveçse kur në faqe parashikohet shprehimisht ose jo, përmbajtja mund të shihet dhe/ose të dëgjohet vetëm në formatin “Streaming”. Me “Streaming” nënkuptohet forma e shikueshmërisë dhe të dëgjuarit të përmbajtjes në kohë reale dhe pa nevojën dhe/ose mundësinë e riprodhimit, të përkohshme ose të përhershme, shpërndarjes ose rishpërndarjes, komunikimit me publikun ose një në lloj tjetër përdorimi të çdo lloj forme ose mënyrë të ndryshme nga ajo e streaming të përcaktuar më lart.
Në rastin hipotetik kur në faqe do të jepen kode, link-e, që lidhen me përmbajte specifike, këto kode mund të përdoren nga përdoruesit vetëm me përdorim të drejtpërdrejte, personal ose privat, me kusht që ky përdorim të mos kryhet për qëllime direkte ose indirekte tregtare ose për qëllime përfitimi.
Në çdo rast, përdorimi i kodeve dhe/ose i përmbajtjes në shkelje të limiteve të përcaktuara në termat ligjore, ose në çdo rast në kundërshtim me përcaktimet e ligjit, do të ndiqet nga Digitalb.
Markat dhe logot e Digitalb, duke përfshirë edhe emrin e domein-it “digitalb.al” dhe “digitalb.tv” janë në përdorim ekskluziv të Digitalb. Këto marka dhe domain-i nuk mund të përdoren në asnjë rast pa pëlqimin me shkrim të Digitalb.
4. Lidhjet me faqet e tjera
Faqja e Digitalb mund të përmbajë lidhje me (link-e) të faqeve të tjera që nuk kanë asnjë lidhje me Faqen. Digitalb nuk kontrollon dhe as nuk kryhen veprime monitorimi me këto faqe të tjera të lidhura, mbi përmbajtjen ose rregullat e tyre. Link-e të tjera të mundshme në faqe të tjera nuk mund të përcaktohen në asnjë rast si aktivitet i Digitalb për promocion të tyre ose të përmbajtjes së tyre të publikuar.
5.COOKIES
Në faqe mund të jenë prezent “cookies” që nuk ruhen në mënyrë të përhershme në kompjuterin e Përdoruesit dhe nuk shfaqen me mbylljen e lidhjes në Faqe me qëllimin për t’u lejuar Përdoruesve të përmirësojnë përdorimin e Faqes.
Përdoruesit që nuk preferojnë të marrin cookies, mund të përshtatin aplikacionet e tyre në kompjuter në formë të tillë që të njoftohen për marrjen ose jo të cookies dhe të vendosin nëse i pranojnë ose jo. Aplikacionet mund të përshtaten që në fillim me formën për të mos pranuar automatikisht të gjithë cookies. Në këtë rast, Përdoruesi mund të mos jetë në gjendje të hyjë në të gjitha shërbimet e disponueshme në Faqe.
6. Kufijtë e përgjegjësisë
Përdoruesi merr përsipër dhe në çdo rast bie dakord se hyrja dhe hulumtimi i tij në Faqe është totalisht në riskun e tij dhe nën përgjegjësinë e tij të plotë dhe ekskluzive.
Përdoruesi merr përsipër dhe bie dakord se Faqja është në formën ekzistuese (siç është kur ai hyn) dhe mundet që përkohësisht të jetë e padisponueshme për të hyrë ose të ketë defekte ose vonesa.
Digitalb nuk mban asnjë përgjegjësi për përmbajtjen, materialet dhe/ose informacionin e përfshirë në Faqe nga Përdoruesit e tjerë në vende e përcaktuara virtualisht, të cilat Digitalb i vendos në dispozicion të Përdoruesve për një përdorim interaktiv të faqes.
Digitalb nuk do të jetë përgjegjës për asnjë humbje ose dëm që rrjedh në një mënyrë apo një tjetër nga përdorimi ose funksionimi i Faqes, duke përfshirë pa asnjë limitim, asnjë lloj dëmi për humbje të interesave tregtare, humbje të dobisë, ndërprerjen e aktivitetit, humbje të informacioneve tregtare dhe/ose çdo lloj humbjeje apo dëmtim të interesave, përjashtuar rastet që vijnë për faj të rëndë të Digitalb.
7. Njoftimet për abuzimet
Përdoruesit që kanë konstatuar çfarëdolloj shkeljeje që e konsiderojnë të papërshtatshme, ofenduese ose vulgare, janë të ftuar të njoftojnë menjëherë Digitalb, duke plotësuar një formular të njoftimeve për shkeljet që gjendet në Faqe (duke vendosur mausin mbi formular).
Përdoruesi është i ftuar të bëj një përdorim të përgjegjshëm të njoftimeve të tij. Njoftimet që rezultojnë të pabazuara dhe/ose të paligjshme do të jenë përgjegjësi direkte e përdoruesit ndaj të cilit Digitalb ndërmerr masa ligjore sipas rastit.
8. Ligji i aplikueshëm
Termat ligjore bazohen në legjislacionin shqiptar në fuqi.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cat_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lao_Laoo als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn